Document ID: 32007D0557

KOMISJONI OTSUS,
2. august 2007,
millega muudetakse otsust 2007/27/EÜ, millega võetakse vastu teatavad üleminekumeetmed, mis käsitlevad toorpiima saadetisi töötlemisettevõtetesse ja nimetatud toorpiima töötlemist Rumeenias vastavalt Euroopa Parlamendi ja nõukogu määrustele (EÜ) nr 852/2004 ja 853/2004
(teatavaks tehtud numbri K(2007) 3653 all)
(EMPs kohaldatav tekst)
(2007/557/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 42,
ning arvestades järgmist:
(1)
Komisjoni 22. detsembri 2006. aasta otsuses 2007/27/EÜ (millega võetakse vastu teatavad üleminekumeetmed, mis käsitlevad toorpiima saadetisi töötlemisettevõtetesse ja nimetatud toorpiima töötlemist Rumeenias vastavalt Euroopa Parlamendi ja nõukogu määrustele (EÜ) nr 852/2004 ja 853/2004) (1) sätestatakse nende Rumeenia piimatöötlemisettevõtete nimekiri, mis vastavad määruses (EÜ) nr 852/2004 sätestatud struktuurinõuetele (edaspidi „nõuetele vastavad ettevõtted”) ning millele on antud luba vastu võtta ja töödelda määruse (EÜ) nr 853/2004 nõuetele mittevastavat toorpiima (edaspidi „nõuetele mittevastav piim”).
(2)
Otsuse 2007/27/EÜ lisa I peatükis on loetletud nõuetele vastavad ettevõtted, millele on antud luba ilma eraldamiseta vastu võtta ja töödelda nõuetele vastavat ja mittevastavat piima; kõnealuse lisa II peatükis on aga loetletud nõuetele vastavad ettevõtted, millele on antud luba vastu võtta ja töödelda nõuetele vastavat ja mittevastavat piima eraldi.
(3)
Teatavatel otsuse 2007/27/EÜ lisa II peatükis loetletud ettevõtetel on praktilisi raskusi kahe tootmisliini eraldi käigus hoidmisega. Mõned neist ettevõtetest on otsustanud töödelda ainult nõuetele vastavat piima ning tuleks seetõttu kustutada loetelust otsuse 2007/27/EÜ lisa II peatükis. Teised ettevõtted on otsustanud töödelda nõuetele vastavat ja mittevastavat piima ilma eraldamiseta ning need tuleks seetõttu kustutada kõnealusest loetelust ja lisada loetellu lisa I peatükis.
(4)
Lisaks tuleks teatavad ettevõtted, mis ei vasta ühenduse struktuurinõuetele, kustutada loeteludest otsuse 2007/27/EÜ lisas.
(5)
Seetõttu tuleks otsust 2007/27/EÜ vastavalt muuta.
(6)
Selguse huvides tuleks otsuse 2007/27/EÜ lisa asendada.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/27/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 2. august 2007

Labels: 17
7
3
0
18
15